techiaith/cofnodycynulliad_en-cy huggingface dataset:
English: Well, I agree with two important things in what the leader of Plaid Cymru has said, Llywydd. First of all, I absolutely agree that one of the huge advantages of devolution is that it allows for experimentation; that it allows for policy ideas to be tried out, for radical ideas to be given a practical opportunity to demonstrate what they can achieve. And I definitely want this term and this Government to be part of that living laboratory of devolution, as it was referred to, wasn't it, by Bill Clinton in the American context. And I agree as well that the current settlement is far too full of ragged edges, and frankly inexplicable anomalies. How is it that Wales has responsibility for bus services, for train services, for active travel, but it explicitly in the Government of Wales Act said that we have no responsibility for hovercraft services? Now, who was it in Whitewall who thought that of all the things that we could be in charge of in Wales, we expressly could not be trusted to be in charge of hovercrafts? And that is just one example. The last Act that set out the reserved-powers model is shot through with anomalies of that sort. Indeed, the Welsh Government produced a draft Bill that would have produced a much more coherent line between reserved and devolved responsibilities. So, I agree very much with what the leader of Plaid Cymru said: that that is a debate that nobody sensible could regard as concluded.
Welsh: Wel, rwy'n cytuno â dau beth pwysig yn yr hyn y mae arweinydd Plaid Cymru wedi ei ddweud, Llywydd. Yn gyntaf, rwy'n cytuno yn llwyr mai un o fanteision enfawr datganoli yw ei fod yn caniatáu arbrofi; ei fod yn caniatáu i ni roi cynnig ar syniadau polisi, i syniadau radical gael cyfle ymarferol i ddangos yr hyn y gallan nhw ei gyflawni. Ac rwy'n sicr yn dymuno i'r tymor hwn a'r Llywodraeth hon fod yn rhan o'r labordy byw hwnnw o ddatganoli, fel y cyfeiriwyd ato, onid oedd, gan Bill Clinton yng nghyd-destun America. Ac rwy'n cytuno hefyd fod y setliad presennol yn llawer rhy llawn o ymylon geirwon, ac anghysondebau di-synnwyr a dweud y gwir. Sut y mae Cymru yn gyfrifol am wasanaethau bysiau, am wasanaethau trên, am deithio llesol, ond ei fod yn dweud yn benodol yn Neddf Llywodraeth Cymru nad oes gennym ni unrhyw gyfrifoldeb am wasanaethau hofrenfadau? Nawr, pwy yn Whitehall oedd yn credu, o'r holl bethau y gallem ni fod yn gyfrifol amdanyn nhw yng Nghymru, na ellid ymddiried ynom ni yn benodol i fod yn gyfrifol am hofrenfadau? A dim ond un enghraifft yw honno. Mae'r Ddeddf ddiwethaf a nododd y model pwerau a gadwyd yn ôl yn llawn anghysondebau o'r math yna. Yn wir, lluniodd Llywodraeth Cymru Fil drafft a fyddai wedi creu llinell lawer mwy cydlynol rhwng cyfrifoldebau a gadwyd yn ôl a chyfrifoldebau datganoledig. Felly, rwy'n cytuno yn llwyr â'r hyn a ddywedodd arweinydd Plaid Cymru: bod honno yn ddadl na allai neb synhwyrol ystyried ei bod wedi ei dirwyn i ben.
English: May I thank Siân Gwenllian for that question, Llywydd? The latest advice on COVID-19 safety measures in schools was published on Friday 27 August. It sets out specific actions to reflect local risk and circumstances. All schools are expected to adopt the approach set out in the advice by 20 September.
Welsh: Diolch yn fawr i Siân Gwenllian am y cwestiwn, Llywydd. Cafodd y cyngor diweddaraf ar fesurau diogelwch COVID-19 mewn ysgolion ei gyhoeddi ddydd Gwener 27 Awst. Mae'n nodi camau penodol gan adlewyrchu risg ac amgylchiadau lleol. Mae disgwyl i bob ysgol fabwysiadu'r dull sydd wedi ei nodi yn y cyngor erbyn 20 Medi.
English: On bank holiday Monday, the Minister for education announced a budget of over £3 million for the provision of 1,800 ozone disinfectant machines in our schools, colleges and universities. Two days later, following calls for assurances on the safety of the equipment from Plaid Cymru and others, it became apparent that Ministers had carried out a u-turn on that decision. Can you explain the process that led to that contentious decision to procure and use those machines, and what was behind the decision not to purchase those? Now, would you agree with me that the Government should conduct a review of the process of making these decisions on ozone equipment, and will the Government now provide a focus on ventilation, including providing air-filtration machines used a great deal in other nations?
Welsh: Ddydd Llun gŵyl y banc, fe gyhoeddodd y Gweinidog addysg gyllideb o dros £3 miliwn ar gyfer darparu 1,800 o beiriannau diheintio osôn yn ein hysgolion, colegau a phrifysgolion. Ddeuddydd yn ddiweddarach, yn dilyn galwadau am sicrwydd ynghylch diogelwch gan Blaid Cymru ac eraill, fe ddaeth hi i'r amlwg bod Gweinidogion wedi gwneud tro pedol ar y penderfyniad. Fedrwch chi egluro'r broses a arweiniodd at y penderfyniad dadleuol i gaffael a defnyddio'r peiriannau, a hefyd beth oedd tu ôl i'r penderfyniad i beidio â phrynu'r peiriannau? Ydych chi'n cytuno efo fi y dylai'r Llywodraeth gynnal adolygiad i'r broses o wneud y penderfyniadau yma ar y peiriannau osôn, ac ydy'r Llywodraeth rŵan yn barod i roi ffocws ar lanhau'r awyr, yn cynnwys darparu peiriannau ffiltro awyr sy'n cael eu defnyddio'n helaeth mewn gwledydd eraill erbyn hyn?
English: First Minister, just on the back of that, quickly, I'd like to say, moving forward now, we need to make sure that the Government - it's absolutely paramount that they're forthcoming with any risk assessments on any proposals such as the ozone machines. First Minister, on safety, due to the massive disruptions over the last year, our emphasis needs to be on keeping children in the classroom as much as possible to prevent further disruption to their education. Headteachers have, however, and constituents raised understandable concerns over children advised to still attend schools when they have tested negative on a lateral flow test but a member of their household has tested positive for COVID-19. We obviously need to ensure schools are a safe environment and to help stop the spread, so can you reassure headteachers and families why your Government's advice is as it is on this and whether you're looking to make any changes to Government advice in this regard?
Welsh: Prif Weinidog, dim ond i ddilyn hynny, yn gyflym, hoffwn i ddweud, wrth symud ymlaen yn awr, fod angen i ni wneud yn siŵr bod y Llywodraeth - mae'n hollbwysig eu bod nhw'n barod i gyflwyno unrhyw asesiadau risg ar unrhyw gynigion fel y peiriannau osôn. Prif Weinidog, o ran diogelwch, oherwydd y tarfu enfawr dros y flwyddyn ddiwethaf, mae angen i ni roi ein pwyslais ar gadw plant yn yr ystafell ddosbarth gymaint â phosibl er mwyn atal tarfu pellach ar eu haddysg. Fodd bynnag, mae penaethiaid ac etholwyr wedi codi pryderon dealladwy ynghylch plant yn cael eu cynghori i barhau i fynychu ysgolion pan fyddan nhw wedi profi'n negyddol ar brawf llif ochrol ond bod aelod o'u haelwyd wedi cael prawf positif ar gyfer COVID-19. Mae'n amlwg bod angen i ni sicrhau bod ysgolion yn amgylchedd diogel ac i helpu i atal y lledaeniad, felly a wnewch chi dawelu meddyliau penaethiaid a theuluoedd o ran pam mae cyngor eich Llywodraeth fel y mae ar hyn a pha un a ydych chi'n bwriadu gwneud unrhyw newidiadau i gyngor y Llywodraeth yn hyn o beth?
English: I thank Laura Jones for that point, which I know has been of concern to some parents, and there are some local authorities who have taken a particular view and provided advice to their own schools on it. The advice of the Welsh Government does remain in place, but, as I said in my answer to Siân Gwenllian's question, we meet regularly through the schools partnership forum. Local authorities are represented there, as are the teacher unions, including headteacher unions, and there will be opportunities this month for that issue and any other issues that have emerged as schools return in September to be considered and a shared approach to them developed. The good news about the forum, Llywydd, is this: that it starts with a shared belief of all participants that our ambition should be to make sure that the education of our young people is disrupted to the least possible extent during this term, given everything that they've had to live through over the last 18 months, and, of course, we work with partners to try and make sure that everything practical is in place to secure that outcome.
Welsh: Diolchaf i Laura Jones am y pwynt yna, y gwn y bu'n destun pryder i rai rhieni, ac mae rhai awdurdodau lleol sydd wedi mabwysiadu safbwynt penodol ac wedi rhoi cyngor i'w hysgolion eu hunain arno. Mae cyngor Llywodraeth Cymru yn parhau i fod ar waith, ond, fel y dywedais i yn fy ateb i gwestiwn Siân Gwenllian, rydym ni'n cyfarfod yn rheolaidd drwy'r fforwm partneriaeth ysgolion. Mae awdurdodau lleol wedi eu cynrychioli yno, yn ogystal â'r undebau athrawon, gan gynnwys undebau penaethiaid, a bydd cyfleoedd y mis hwn i'r mater hwnnw ac unrhyw faterion eraill sydd wedi dod i'r amlwg wrth i ysgolion ddychwelyd ym mis Medi gael eu hystyried ac i ddull cyffredin o ymdrin â nhw gael ei ddatblygu. Y newyddion da am y fforwm, Llywydd, yw hyn: ei fod yn dechrau gyda chred gyffredin ymhlith pawb sy'n cymryd rhan mai ein huchelgais ddylai fod i wneud yn siŵr bod cyn lleied â phosibl o darfu ar addysg ein pobl ifanc yn ystod y tymor hwn, o ystyried popeth y bu'n rhaid iddyn nhw fyw drwyddo dros y 18 mis diwethaf, ac, wrth gwrs, rydym ni'n gweithio gyda phartneriaid i geisio gwneud yn siŵr bod popeth ymarferol ar waith i sicrhau'r canlyniad hwnnw.
English: I just want to go back to these ozone disinfecting machines, because I completely understand the rationale for using them in ambulances; these are very expensive pieces of capital equipment and are required to be used 24 hours a day, and ambulance operators are highly trained in the use of complex pieces of equipment. But I struggle to understand how we'd be able to translate that technology into a really different context to be operated by school cleaners, who are very important members of the school community but, in the main, they have had little or no training of any sort at all. So, what training do you think would be required to enable ozone disinfecting machines to be operated safely as a method of cleansing classrooms of COVID?
Welsh: Hoffwn i ddychwelyd at y peiriannau diheintio osôn hyn, oherwydd rwy'n deall yn llwyr y sail resymegol dros eu defnyddio mewn ambiwlansys; mae'r rhain yn ddarnau drud iawn o offer cyfalaf ac mae'n ofynnol eu defnyddio 24 awr y dydd, ac mae gweithredwyr ambiwlans wedi eu hyfforddi yn dda i ddefnyddio darnau cymhleth o offer. Ond rwy'n ei chael hi'n anodd deall sut y byddem ni'n gallu trosglwyddo'r dechnoleg honno i gyd-destun gwahanol iawn i gael ei gweithredu gan lanhawyr ysgol, sy'n aelodau pwysig iawn o gymuned yr ysgol ond, ar y cyfan, prin neu ddim hyfforddiant o unrhyw fath o gwbl y maen nhw wedi ei gael. Felly, pa hyfforddiant ydych chi'n credu y byddai ei angen i ganiatáu i beiriannau diheintio osôn gael eu gweithredu yn ddiogel fel dull o lanhau COVID o ystafelloedd dosbarth?
English: Well, it's an important point that Jenny Rathbone makes, Llywydd. Of course, were the outcome of the TAC review to be that ozone cleaning machines have a part to play in the school context, then they would have to be properly prepared, and that would include the training of staff to make sure they can be used safely and effectively. School cleaning staff already use sophisticated equipment in many of our schools, but they only do so because they've been properly prepared and equipped for that task. I'm quite sure that if, and it is a very open question - if the technical advisory cell do conclude that this new innovative technology can have a more widespread use, then making sure that it is deployed safely and with all the training that will be needed will, I'm sure, be part of the advice that they will give us.
Welsh: Wel, mae'n bwynt pwysig y mae Jenny Rathbone yn ei wneud, Llywydd. Wrth gwrs, pe bai adolygiad y gell cyngor technegol yn golygu bod gan beiriannau glanhau osôn ran i'w chwarae yng nghyd-destun ysgolion, yna byddai'n rhaid eu paratoi yn briodol, a byddai hynny yn cynnwys hyfforddi staff i wneud yn siŵr eu bod yn gallu eu defnyddio yn ddiogel ac yn effeithiol. Mae staff glanhau ysgolion eisoes yn defnyddio offer soffistigedig mewn llawer o'n hysgolion, ond maen nhw'n gwneud hynny dim ond oherwydd eu bod nhw wedi eu paratoi a'u harfogi yn briodol ar gyfer y dasg honno. Rwy'n eithaf sicr, ac mae'n gwestiwn agored iawn - os daw'r gell cyngor technegol i'r casgliad y gall y dechnoleg arloesol newydd hon gael ei defnyddio yn fwy eang, yna rwy'n siŵr y bydd sicrhau ei bod yn cael ei defnyddio yn ddiogel a gyda'r holl hyfforddiant y bydd ei angen yn rhan o'r cyngor y byddan nhw'n ei roi i ni.
English: Llywydd, the Welsh Government supports sustainability in the rural economy through the basic payment scheme, the rural development programme and many other sources. Applications to the latest round of farm business grant funding, for example, opened on 1 September.
Welsh: Llywydd, mae Llywodraeth Cymru yn cefnogi cynaliadwyedd yn yr economi wledig drwy'r cynllun taliad sylfaenol, y rhaglen datblygu gwledig a llawer o ffynonellau eraill. Agorodd ceisiadau i'r rownd ddiweddaraf o gyllid grant busnes fferm, er enghraifft, ar 1 Medi.
English: Llywydd, I thank the Member for that question. I am aware of the case to which he refers, and the points that he has made this afternoon will now be properly on the record. I'm sorry that I'm going to have to disappoint him by not being able to say anything further, but I'm very clearly advised by my officials that the local authority having made its decision, the applicant, the farmer in this question, has a right of appeal to Welsh Ministers. And therefore because anything I might say might prejudice that decision, I should do no more than recognise the points that the Member has made, and I'm sure that they will be taken into account should the applicant choose to appeal.
Welsh: Llywydd, diolchaf i'r Aelod am y cwestiwn yna. Rwy'n ymwybodol o'r achos y mae'n cyfeirio ato, a bydd y pwyntiau y mae wedi eu gwneud y prynhawn yma bellach ar y cofnod yn briodol. Mae'n ddrwg gen i y bydd yn rhaid i mi ei siomi drwy beidio â gallu dweud dim pellach, ond mae fy swyddogion yn fy nghynghori yn eglur iawn gan fod yr awdurdod lleol wedi gwneud ei benderfyniad, bod gan yr ymgeisydd, y ffermwr yn yr achos hwn, hawl i apelio i Weinidogion Cymru. Ac felly oherwydd y gallai unrhyw beth y gallwn i ei ddweud ragfarnu'r penderfyniad hwnnw, ni ddylwn i wneud dim mwy na chydnabod y pwyntiau y mae'r Aelod wedi eu gwneud, ac rwy'n siŵr y byddan nhw'n cael eu hystyried pe bai'r ymgeisydd yn dewis apelio.
English: I thank the Member for that, Llywydd. GP services across Wales face enormous pressures in dealing with the continuing public health emergency alongside high levels of patient demand for non-COVID conditions. The Welsh Government has made available £18.4 million over the past two years to support the profession in responding to the access challenges it faces.
Welsh: Diolchaf i'r Aelod am hynny, Llywydd. Mae gwasanaethau meddygon teulu ledled Cymru yn wynebu pwysau enfawr wrth ymdrin â'r argyfwng iechyd cyhoeddus parhaus ochr yn ochr â lefelau uchel o alw ymhlith cleifion ar gyfer cyflyrau nad ydyn nhw'n yn ymwneud â COVID. Mae Llywodraeth Cymru wedi darparu £18.4 miliwn dros y ddwy flynedd ddiwethaf i gynorthwyo'r proffesiwn wrth ymateb i'r heriau mynediad y mae'n eu hwynebu.
English: Thank you for that answer, First Minister. As restrictions have eased, our GP practices have faced increased pressures, not only in my constituency, but across Wales and the rest of the UK. Throughout the pandemic, primary care teams have done an incredible job, from being part of the vaccination effort and adapting their services so that patients can be seen remotely. However, it's clear that they are under pressure, and the demand for physical appointments has increased greatly. With the winter months set to only add to this, what short-term measures can the Welsh Government take to ensure that the public are as informed as possible about how the pandemic is impacting primary care, and that people know which service is best to use for their needs? And what long-term measures can we take to ensure that a significant level of the investment in the NHS recovery is focused on securing additional activity in primary care to maximise access to patients to help speed up diagnosis and prevent hospitalisations?
Welsh: Diolch am yr ateb yna, Prif Weinidog. Wrth i'r cyfyngiadau lacio, mae ein meddygfeydd teulu wedi wynebu pwysau cynyddol, nid yn unig yn fy etholaeth i, ond ledled Cymru a gweddill y DU. Drwy gydol y pandemig, mae timau gofal sylfaenol wedi gwneud gwaith anhygoel, o fod yn rhan o'r ymdrech frechu ac addasu eu gwasanaethau er mwyn gallu gweld cleifion o bell. Fodd bynnag, mae'n amlwg eu bod nhw dan bwysau, ac mae'r galw am apwyntiadau yn bersonol wedi cynyddu yn fawr. A hithau'n bur debyg mai dim ond ychwanegu at hyn y gwnaiff misoedd y gaeaf, pa fesurau tymor byr y gall Llywodraeth Cymru eu rhoi ar waith i sicrhau bod y cyhoedd mor wybodus â phosibl am sut y mae'r pandemig yn effeithio ar ofal sylfaenol, a bod pobl yn gwybod pa wasanaeth sydd orau i'w ddefnyddio ar gyfer eu hanghenion? A pha fesurau hirdymor allwn ni eu rhoi ar waith i sicrhau bod lefel sylweddol o'r buddsoddiad yn adferiad y GIG yn canolbwyntio ar sicrhau gweithgarwch ychwanegol ym maes gofal sylfaenol i sicrhau'r mynediad mwyaf posibl i gleifion er mwyn helpu i gyflymu diagnosis ac atal pobl rhag gorfod mynd i'r ysbyty?
English: Thank you very much, Lywydd; it's nice to see everyone back. First Minister, recently, the Newtown patients' forum has raised concerns about the huge pressures on GP services. Whilst coronavirus has exacerbated the problems in Newtown and beyond, a number of practices in the region have seen huge pressures for years.
Welsh: Diolch yn fawr iawn, Llywydd, a neis gweld pawb yn ôl hefyd. Prif Weinidog, yn ddiweddar, mae fforwm cleifion y Drenewydd wedi codi pryderon ynghylch pwysau enfawr ar wasanaethau meddyg teulu. Tra bod y coronafeirws wedi gwaethygu'r problemau yn y Drenewydd a thu hwnt hefyd, mae sawl practis yn y rhanbarth wedi gweld pwysau enfawr ers blynyddoedd.
English: I'd like to pay tribute to Russell George, the Aelod of the Senedd for Montgomeryshire, for the work that he has done in pushing forward the north Powys well-being programme, which would help to address some of these problems. May I ask the First Minister, please, for a timetable for when we can see this programme, which would make such a difference to north Powys? Diolch yn fawr iawn.
Welsh: Hoffwn i dalu teyrnged i Russell George, yr Aelod o'r Senedd dros sir Drefaldwyn, am y gwaith y mae wedi ei wneud i fwrw ymlaen â rhaglen lesiant gogledd Powys, a fyddai'n helpu i fynd i'r afael â rhai o'r problemau hyn. A gaf i ofyn i'r Prif Weinidog, os gwelwch yn dda, am amserlen ar gyfer pryd y gallwn ni weld y rhaglen hon, a fyddai'n gwneud cymaint o wahaniaeth i ogledd Powys? Diolch yn fawr iawn.
English: May I thank Jane Dodds for the question? Of course, I acknowledge, as I said in the last response, the pressure that people who work in the field have been under in Powys, and I acknowledge what Russell George has done. I've answered a number of questions on the floor of the Senedd about the developments in Newtown.
Welsh: Diolch i Jane Dodds am y cwestiwn. Wrth gwrs, dwi'n cydnabod, fel dywedais i yn yr ateb diweddaraf, y pwyslais sydd wedi bod ar bobl sy'n gweithio yn y maes ym Mhowys, a dwi'n cydnabod hefyd y gwaith mae Russell George wedi'i wneud. Dwi wedi ateb nifer o gwestiynau ar lawr y Cynulliad am ddatblygiadau yn y Drenewydd.
English: Llywydd, I was pleased to see the press release put out by the leaders of the north Powys programme on 17 August, a joint press release between the chief executive of the health board and the cabinet member for adult social care in Powys council. It reported on the work that they were doing to take forward the very important plans for development of a primary care campus in the centre of Newtown. It reported on engagement work that had been carried out with Powys residents and goes on to say that that will now feed into the next stage, the strategic outline case for the whole programme, which they hope to complete in the coming months. That's what the press release says. That strategic outline case then gets presented to the Welsh Government, and I repeat what I've said previously on the floor of the Senedd to Mr George, that the Welsh Government looks to support the scheme, and looks forward to having the latest iteration of those plans coming forward as a result of the work that has been carried out to date.
Welsh: Llywydd, roeddwn i'n falch o weld y datganiad i'r wasg a gyhoeddwyd gan arweinwyr rhaglen gogledd Powys ar 17 Awst, datganiad i'r wasg ar y cyd rhwng prif weithredwr y bwrdd iechyd a'r aelod cabinet dros ofal cymdeithasol i oedolion yng nghyngor Powys. Adroddodd ar y gwaith yr oedden nhw'n ei wneud i fwrw ymlaen â'r cynlluniau pwysig iawn ar gyfer datblygu campws gofal sylfaenol yng nghanol y Drenewydd. Adroddodd ar waith ymgysylltu a wnaed gyda thrigolion Powys ac mae'n mynd ymlaen i ddweud y bydd hynny yn cyfrannu bellach at y cam nesaf, yr achos amlinellol strategol ar gyfer y rhaglen gyfan, y maen nhw'n gobeithio ei gwblhau yn ystod y misoedd nesaf. Dyna y mae'r datganiad i'r wasg yn ei ddweud. Yna caiff yr achos amlinellol strategol hwnnw ei gyflwyno i Lywodraeth Cymru, ac ailadroddaf yr hyn yr wyf i wedi ei ddweud o'r blaen ar lawr y Senedd wrth Mr George, bod Llywodraeth Cymru yn bwriadu cefnogi'r cynllun, ac yn edrych ymlaen at weld y fersiwn ddiweddaraf o'r cynlluniau hynny yn cael eu cyflwyno o ganlyniad i'r gwaith a wnaed hyd yma.
English: I think I'd better call you, Mr George, after all of that. Russell George.
Welsh: Rwy'n meddwl y byddai'n well i mi eich galw chi, Mr George, ar ôl hynny i gyd. Russell George.
English: Thank you, Llywydd. I'm grateful for Jane Dodds and the First Minister raising these points, and for the First Minister's answer. I think there's a great deal of cross-party support for that north Powys hub, and I believe it'll continue in the same vein, so that's very much appreciated. I was listening very carefully to your response, First Minister, to Jayne Bryant. I can agree with every word you said in response to Jayne, so I ask my question in that context. There is a great pressure, and a number of people who do want to see their GP face to face, and there is of course the considerable issue of misdiagnosis if a GP doesn't see somebody face to face and has a telephone or online consultation. I ask the question, though, in the vein and the spirit of your response to Jayne Bryant and agreeing with what you said, but I wonder, now we are ahead of the winter pressures and of pressures on the ambulance service, whether this is something you can revisit with GPs in terms of more face-to-face consultations being available, in the context of what you've said.
Welsh: Diolch, Llywydd. Rwy'n ddiolchgar i Jane Dodds a'r Prif Weinidog am godi'r pwyntiau hyn, ac am ateb y Prif Weinidog. Rwy'n credu bod llawer iawn o gefnogaeth drawsbleidiol i'r ganolfan honno yng ngogledd Powys, ac rwy'n credu y bydd yn parhau yn yr un modd, felly mae hynny'n cael ei werthfawrogi'n fawr. Roeddwn i'n gwrando'n astud iawn ar eich ymateb, Prif Weinidog, i Jayne Bryant. Gallaf i gytuno â phob gair y gwnaethoch ei ddweud mewn ymateb i Jayne, felly gofynnaf fy nghwestiwn yn y cyd-destun hwnnw. Ceir pwysau mawr, a nifer o bobl sydd eisiau gweld eu meddyg teulu wyneb yn wyneb, ac wrth gwrs ceir y mater sylweddol o gamddiagnosis os nad yw meddyg teulu yn gweld rhywun wyneb yn wyneb ac yn cael ymgynghoriad dros y ffôn neu ar-lein. Gofynnaf y cwestiwn, serch hynny, yng nghywair ac ysbryd eich ymateb i Jayne Bryant a gan gytuno â'r hyn y gwnaethoch ei ddweud, ond tybed, nawr ein bod ni ar y blaen i bwysau'r gaeaf a'r pwysau ar y gwasanaeth ambiwlans, a yw hyn yn rhywbeth y gallwch chi ei ailystyried gyda meddygon teulu o ran galluogi mwy o ymgynghoriadau wyneb yn wyneb, yng nghyd-destun yr hyn yr ydych chi wedi ei ddweud.